The Long Road

The Long Road je štvrtý štúdiový album kanadskej rockovej skupiny Nickelback. V Európe bol vydaný dňa 22. septembra 2003 a o deň neskôr v Spojených štátoch. Album bol vydaný cez vydavateľstvo Roadrunner Records. Tentokrát bol za produkciu albumu zodpovedný Chad Kroeger a Joe Moi, ktorý predtým pracoval so skupinou pri nahrávaní albumu Silver Side Up. Názov albumu „The Long Road“, čo znamená „dlhá cesta“ a aj hovorí o dlhej ceste skupiny, od ich začiatkov až doteraz. Materiál bol nahrávaný v štúdiách Green House Studios, kde skupina nahráva od roku 1998 a v Mountain View Studios vo Vancouveri. Práce na albume trvali štyri mesiace. Album bol v Spojených štátoch ocenený 3x platinou za predaj viac ako 3,100,000 kópií, a v Kanade bol ocenený 4x platinou za predaj 400,000 kópií albumu. Album je posledným, ktorý bol nahraný s bubeníkom Ryanom Vikedalom. V roku 2010 magazín Billboard umiestnil album na #157 v zozname 200 najlepších albumov desaťročia.

Produkcia 
Za výrobu albumu bol zodpovedný frontman skupiny Chad Kroeger a Joe Moi, ktorý predtým pracoval so skupinou pri nahrávaní albumu Silver Side Up. Skupina tiež spolupracovala s Randym Staubom, ktorý bol zodpovedný za mixovanie, a Georgom Marinom, ktorý bol zodpovedný za mastering. Mastering bol urobený v Sterling Sound a mixovanie v The Warehouse Studios vo Vancouveri.

Úspech 
Album si neodniesol taký úspech ako predchádzajúci, Silver Side Up. Debutoval v USA na #6 v rebríčku Billboard 200. Vo Veľkej Británii o päť dní po premiére, teda 27. septembra získal zlatú platňu. Okrem toho v USA album získal trojnásobnú platinu za predaj 3 486 687 kópií, a v Kanade získal štvornásobnú platinu za predaj 400 000 kópií. V Austrálii sa albumu predalo v množstve 210 000 kópií za čo získal trojnásobnú platinu. Vo Veľkej Británii sa predalo 300 000 kópií, v Nemecku to bolo 200 000 kópií kde získal platinu. V Rakúsku sa predalo 15,000 kópií za čo album získal zlatú platňu a na Novom Zélande sa predal v množstve 15,000 kópií za čo získal platinovú platňu.

Album bol v roku 2004 nominovaný na cenu Grammy v kategórii Najlepší rockový album. V tom istom roku bol takisto nominovaný na dve ceny Juno Awards v kategóriách Album of the Year a Rock Album of the Year. Album The Long Road je jediným albumom skupiny Nickelback (nepočítajúc albumy Curb a The State), ktorý nezískal žiadne ceny Juno Awards.

Album získal trojnásobnú platinu od RIAA v marci 2005. Do dňa 28. januára 2009 bolo predaných 3 470 373 kópií albumu. V marci roku 2010 podľa asociácie Canadian Recording Industry Association predaj v USA prekročil 500 000 kópií albumu, vďaka čomu album získal päťnásobnú platinu.

Zoznam skladieb

Bonus Track

USA, UK Bonus Track

Japan Edition Bonus Track

Bonusové skladby 
 „Love Will Keep Us Together“ - coververzia skupiny Captain & Tennille vydaná na rovnomennom albume v roku 1975. Skupina Nickelback nahrala jeho novú verziu v roku 2001. V roku 2003 bol vložená na album The Long Road.

 „Saturday Night's Alright (For Fighting)“ - coververzia Eltona Johna, originálne vydaný na albume Goodbye Yellow Brick Road z roku 1973. V roku 2002, Chad Kroeger, Dimebag Darrell a Kid Rock vytvorili novú verziu skladby. Na myšlienku nahrania tejto skladby prišiel Kroeger. Spolupráca počas nahrávania skladby bola len virtuálna. Hudobníci sa nestretli v štúdiu, len si vymieňali hudobné súbory prostredníctvom e-mailu.

 „Yanking Out My Heart“ - skladba nahraná počas nahrávania albumu Silver Side Up v roku 2001. V roku 2002 sa ocitol na B-strane singlu „Too Bad“. V rovnakom roku bol vložený na soundtrack filmu Kráľ Škorpión.

 „Slow Motion“ - skladba bola nahraná počas nahrávania albumu The Long Road v roku 2003, ale na album sa nedostal. Bol použitý ako B-strana singlu „Someday“. Takisto bol použitý v soundtracku filmu The Punisher z roku 2004.

Zostava 
Nickelback

 Chad Kroeger – spev, rytmická gitara, produkcia
 Ryan Peake – sólová gitara, sprievodný spev
 Mike Kroeger – basová gitara
 Ryan Vikedal – bicie

Štúdioví hudobníci

 Kid Rock - skladba „Saturday Night's Alright (For Fighting)“
 Dimebag Darrell - elektrická gitara - skladba „Saturday Night's Alright (For Fighting)“
 Corinne Youchezin - ženské vokály - skladba „Feelin’ Way Too Damn Good“

Produkcia 

 Nahrávaný: Apríl - August 2003 v štúdiu Green House (Burnaby) a v "Mountain View Studios" (Abbotsford) vo Vancouveri 
 Hudobný producent: Chad Kroeger, Joe Moi
 Mix albumu: Randy Staub vo "The Warehouse Studios" vo Vancouveri
 Asistent inžiniera: Zach Blackstone
 Asistent Stauba: Alex Aligizakis
 Mastering: George Marino v "Sterling Sound" 
 Koordinátor prác na albume: Kevin “Chief” Zaruk 
 Aranžovanie: Chad Kroeger, Ryan Peake, Mike Kroeger, Ryan Vikedal, Elton John
 Texty piesní: Chad Kroeger
 Štúdiové fotografie: Andre Pinces 
 Fotografie: Daniel Moss 
 Obalový dizajn založený na obraze Dava Edwardsa : Morning Breath, Inc. 
 Manažment: Bryan Coleman z Union Entertainment Group
 Myšlienka obalu albumu: Nickelback
 Hudobné vydavateľstvo: Roadrunner, EMI Records

Pozície

Certifikácie 
  Spojené štáty: 3,486,687 kópií (3x platina)
  Kanada: 400,000 kópií (4x platina)
  Austrália: 210,000 kópií (3x platina)
  Veľká Británia: 300,000 kópií (Platina)
  Nemecko: 200,000 kópií (Platina)
  Rakúsko: 15,000 kópií (Zlato)
  Nový Zéland: 15,000 kópií (Platina)

Referencie 

Hudobné albumy z 2003
Albumy skupiny Nickelback
Hardrockové hudobné albumy